ஏறக்குறைய 6,00,000 கனடா டாலர்கள் (இந்திய மதிப்பில் ரூ 3.12 கோடி) சேர்ந்ததை அமைப்பாளர்களே எதிர்பார்க்கவில்லை. பல்கலைக்கழகத்தின் உப தலைவர் புரூஸ் கிட்,``ஓர் இரவில், இரண்டே மணி நேரத்தில் 6,00,000 கனடா டாலர்கள் திரட்டியது, கனடா வரலாற்றிலும், பல்கலைக் கழகத்தின் சரித்திரத்திலும் முதல் தடவை’’ என்றார். மக்கள் அணிவகுத்து வந்து நன்கொடை வழங்கிய காட்சி, அவர்களின் எழுச்சியை நிரூபித்தது. தமிழர்கள் ஒன்றிணைந்து தமிழ் இருக்கை நிறுவியது ஒரு சரித்திர நிகழ்வாக அமைந்தது.